Page:Burns' celebrated songs.pdf/6

 6

Bonnie Doon.

Ye banks and braes of bonnie Doon,

How can ye bloom so fresh an’ fair ?

How can your blue stream row so clear,

When I’m so weary fu’ o care ?

Ye’ll break my heart, ye little birds,

That wanton on the flowery thorn,

Ye mind me of departed joys,

Departed never to return.

Aft have I stray’d by bonnie Doon,

To see the rose and woodbine twine,

Whare ilka bird sang of its love,

And sae did I wi’ glee of mine.

With heartsome glee I pu'd the rose,

The sweetest on its thorny tree.

But my fause love has stown the rose,

And oh, he’s left the thorn wi’ me.

The Soger's Return.

When wild war’s deadly blast was blawn,

And gentle peace returning,

And eyes again with pleasure beam’d,

That had been blear’d with mourning;

I left the lines and tented field,

Where lang I’d been a lodger,

My humble knapsack a’ my wealth,

A poor, but honest Sodger.

A leal light heart beat in my breast,

My hand unstain’d wi’ plunder ;

And for fair Scotia hame, again,

I cheery on did wander.

I thought upon the banks o’ Coil,

I thought upon my Nancy,